Ռեգլամենտ

Ռեգլամենտ, (լեհ․՝ reglament, ֆրանս․՝ reglement, regie - կանոն), 
 կանոնների ամբողջություն, որով որոշվում է պետական մարմինների, հիմնարկների, կազմակերպությունների աշխատանքի կարգը (օրինակ, 1720-ի Պետական կոլեգիաների գլխավոր Ռ․, Պետրոս I-ի Ռեգլամենտները)։ 
 Ներկայացուցչական մարմինների նիստերի, ժողովների, կոնֆերանսների, նստաշրջանների և համագումարների վարելու կարգը (օրինակ, ԽՍՀՄ Գերագույն խորհրդի պալատների համատեղ և անջատ նիստերի ռեգլամենտ)։ 
 Միջազգային կոնգրեսների ու կոնֆերանսների որոշ ակտերի անվանումը (օրինակ, Վիեննայի 1815-ի ռեգլամենտը)։ 
 Կանոնների ամբողջություն (ժամանակավոր կամ մշտական), որով կարգավորվում է պալատի կամ միապալատ պառլամենտի ներքին կառուցվածքն ու գործունեությունը, ինչպես նաև դեպուտատի իրավական դրությունը։ Կանոնները սահմանված են սահմանադրություններում, սահմանադրական ակտերում և կարող են չեղյալ համարվել միայն սահմանադրական հսկողության մարմինների որոշմամբ։ Սովորաբար պալատներում ստեղծվում են հատուկ կոմիտեներ, որոնք հսկում են ռեգլամենտի կատարումը։

Սահմանադրական իրավունք
Դատավարական իրավունք
Վարչական իրավունք
Փաստաթղթեր